המונח "סברדלובסק" מפנה לכאן. אם הכוונה למשמעות אחרת, ראו סברדלובסק (פירושונים).

**יקטרינבורג** (ברוסית: **Екатеринбург**) היא עיר ברוסיה בהרי אורל, במרכז מחוז סברדלובסק, והמחוז הפדרלי של אורל. בין 1924 ל-1991 נקראה **סברדלובסק**.

העיר נמצאת באורל המרכזית במורדות המזרחיים על גדות הנהר איסט, יובלו של הנהר טובול, שהוא יובלו של אירטיש. אוכלוסיית העיר מונה כ-1,400,000 תושבים (2010), והיא הרביעית באוכלוסייתה ברוסיה (אחרי הערים מוסקבה, סנקט פטרבורג ונובוסיבירסק). דרך העיר עוברת הרכבת הטרנס-סיבירית. בעיר נמצאת נציגות של האקדמיה הרוסית למדעים, והעיר נחשבת כמרכז הרביעי בחשיבותו ברוסיה לפיתוח המדע.

היסטוריה
--------

העיר נוסדה ב-1723 על ידי וסילי טטישצ'ב לפי צו של פיוטר הגדול לבניית בית חרושת להפקת ברזל בהרי אורל. את שמה קיבלה העיר מיקטרינה הראשונה, אשתו ויורשתו של פיוטר הגדול. העיר נבנתה לפי תוכניתו של האדריכל קוטוזוב, חניך בית הספר לארטילריה בסנקט פטרבורג. היא נבנתה במטרה להוות חלון ליבשת אסיה, כפי שסנקט פטרבורג היא חלון לאירופה. מבנה העיר מעיד שלתוכנית המתאר שלה השתמשו בתוכניות המתאר המשוכללות ביותר של התקופה, מגרמניה, הולנד וצרפת.

ב-1781 קיבלה יקטרינבורג מעמד של עיר בתקופת יקטרינה השנייה. באותה שנה דרך העיר נסלל הכביש הראשי ממוסקבה לסיביר. ב-1807 ניתנו לעיר זכויות מיוחדות כעיר ל"תעשייה הררית" היחידה ברוסיה.

לאחר המהפכה הבולשביקית הוגלה ליקטרינבורג הצאר ניקולאי השני, עם בני משפחתו, ובה הוצאו להורג ללא משפט ב-1918 בבית איפטייב. ב-1924 הוסב שם העיר לסברדלובסק, על-שם המנהיג הבולשביקי יעקב סברדלוב. בוריס ילצין עמד בראש מחוז סברדלובסק מ-1976 עד 1985. ב-1977, לפי החלטת הפוליטביורו, נהרס בית איפטייב. ב-1990 במקום שעמד הבית התחילה בניית כנסייה אורתודוקסית. שמה הקודם של העיר הוחזר ב-1991, בהוראת נשיא רוסיה ילצין.

ב-2 באפריל 1979 ארעה תקלה במפעל לייצור נשק ביולוגי בעיר, ונבגים של אנתרקס נפלטו לאוויר הפתוח. הגרסה הרשמית של שלטונות ברית המועצות הייתה שמדובר בהתפרצות טבעית של גחלת שמקורה בבשר נגוע. מספר ההרוגים מוערך במאה. בשנת 1986 החלה הקמה של מגדל הטלוויזיה של יקטרינבורג שלא הסתיימה בעקבות חוסר תקציב. המגדל נהרס בשנת 2018.

בבחירות שנערכו בספטמבר 2013 נבחר לראשונה לראשות העיר נציג מפלגת האופוזיציה הרוסית ולא חבר מפלגת השלטון, הפעיל החברתי יבגני רויזמן שגבר על יריבו ממפלגת רוסיה המאוחדת. ב-15 בפברואר 2013 התפוצץ מטאור באוויר בסמוך לעיר וגרם לפציעתם של כ-1,200 תושבים בכל האזור.

בשנת 2015 הסתיימה בניית מגדל איזט, הבניין הגבוה בעיר.

פוליטיקה וממשל
--------------

העיר מנוהלת על ידי **ראש העיר** העומד גם בראש הדומה העירונית, הדומה העירונית העירייה ולשכת החשבון העירונית
בשנים 2012–2018 ראש העיר היה נבחר בבחירות כלליות על ידי תושבי העיר. ב-14 בספטמבר 2013 נבחר פעיל אופוזיציה, לראש העיר, הפעיל החברתי יבגני רויזמן שנבחר ברוב קולות והחליף את ראש העיר, יבגני פרונוב, שבתורו החליף את ארקדי צ'רנצקי, שכיהן בתפקיד מאז 30 בינואר 1992 ועד ה-2 בנובמבר 2010. ממאי ועד ספטמבר 2018 כיהן ויקטור טסטוב כממלא מקום ראש העיר. מאז דצמבר 2020, מכהן אלכסיי אורלוב כראש העיר (במקומו של אלכסנדר ויסוקינסקי שכיהן מ־2018 ובעבר שימש כסגן מושל מחוז סברדלובסק).

הדומה העירונית של יקטרינבורג הוא הגוף המחוקק העירוני ובו 36 חברים הנבחרים לתקופת כהונה בת 5 שנים, הבחירות האחרונות נערכו ב-24 בספטמבר 2013. מאז 2018 האספה המחוקקת של מחוז סברדלובסק החליטה כי ראש העיר ייבחר מעתה והלאה בהצבעה חשאית של חברי הדומה העירונית, אחת לארבע שנים. ב-25 בספטמבר 2018 נציגי הדומה העירונית בחרו בהצבעה חשאית את סגן מושל מחוז סברדלובסק, אלכסנדר ויסוקינסקי לתפקיד ראש העיר, מטעם מפלגת רוסיה המאוחדת. מולו התמודדו יושב ראש הדומה ויקטור מסלאקוב והפרקליטה נאדז'דה אבאקומובה.

בעיר נמצאים גם גופי השלטון של מחוז סברדלובסק ולכן בעיר שוכן מעון מושל מחוז סברדלובסק בית האספה המחוקקת של מחוז סברדלובסק ובית ממשלת מחוז סברדלובסק השוכן בגורד שחקים המכונה "הבית הלבן". יקטרינבורג נחשבת למרכז המחוז הפדרלי המרכזי ובה גם שוכן מעונו של הנציג הנשיאותי במחוז. ביקטרינבורג נמצא גם מטה הפיקוד של המחוז הצבאי המרכזי ונציגויות של 30 גופים פדרליים של הממשלה הפדרלית.

ביקטרינבורג ממוקמת אחת משתי הקונסוליות של שגרירות ארצות הברית במוסקבה.

תחבורה
------

את העיר משרת נמל התעופה קולצובו, אחד מנמלי התעופה העמוסים במדינה שנמצא במרחק של כ-16 קילומטרים דרום-מערבית לעיר.

בעיר עצמה פועלות מספר מערכות תחבורה ציבורית, בהן מערכת חשמליות והרכבת התחתית של יקטרינבורג הכוללת קו אחד.

ספורט
-----

בעיר פועלות כמה קבוצות ספורט גדולות שמשחקות בליגות הבכירות ברוסיה, כמו:

* קבוצת הכדורגל אורל;
* קבוצת הכדורסל אורל;
* קבוצת הכדורסל לנשים אוגמ"ק יקטרינבורג
* קבוצת ההוקי קרח אבטומוביליסט יקטרינבורג.

יקטרינבורג היא אחת הערים שאירחו משחקים במונדיאל 2018 ולצורך כך שופץ האצטדיון המרכזי בעיר.

משחקי אוניברסיאדה של שנת 2023 היו צפויים להתרחש בעיר, אך הועברו ללייק פלסיד בעקבות פלישת רוסיה לאוקראינה.

הקהילה היהודית
--------------

אזור אורל אינו חלק מתחום המושב, לפיכך לא ידוע על התיישבות יהודית בעיר בתקופת שלטון הצאר ברוסיה.

כיום קיימת בעיר קהילה יהודית פעילה ותוססת המונה מעל חמישה עשר אלף חברים.
לקהילה בניין מרכזי רחב ידיים ומודרני המכיל בנוסף לבית כנסת גם בית ספר יסודי ובית ספר תיכון.
רב הקהילה הוא הרב זליג אשכנזי (בן הרב מרדכי שמואל אשכנזי), המשמש גם כשליח חב"ד בעיר, הוא משמש גם כרב הראשי של כל מחוז סברדלובסק. הקהילה מקיימת שיעורי ערב לקהל מבוגר וכן מארגנת אירועים לכבוד חגי ישראל.

ערים תאומות
-----------

ליקטרינבורג יש תשע ערים תאומות:

* ארצות הבריתארצות הברית סן חוזה, קליפורניה, ארצות הברית
* גרמניהגרמניה וופרטל, גרמניה
* הרפובליקה העממית של סיןהרפובליקה העממית של סין גואנגג'ואו, הרפובליקה העממית של סין
* צ'כיהצ'כיה מוסט, צ'כיה
* צ'כיהצ'כיה פלזן, צ'כיה
* איראןאיראן המדאן, איראן
* איטליהאיטליה ג'נובה, איטליה
* איטליהאיטליה פרנטינו, איטליה
* קוריאה הדרומיתקוריאה הדרומית אינצ'ון, קוריאה הדרומית

גלריה
-----

* מבנה הדומה העירונית של יקטרינבורג והעירייה בכיכר 1905 בעירמבנה הדומה העירונית של יקטרינבורג והעירייה בכיכר 1905 בעיר
* מבנה האספה המחוקקת של מחוז סברדלובסקמבנה האספה המחוקקת של מחוז סברדלובסק
* היכל בתי המשפט של מחוז סברדלובסקהיכל בתי המשפט של מחוז סברדלובסק
* מעונו של הנציג הנשיאותי במחוז הפדרלי המרכזימעונו של הנציג הנשיאותי במחוז הפדרלי המרכזי
* מטה המחוז הצבאי המרכזימטה המחוז הצבאי המרכזי
* מראה מרכז העירמראה מרכז העיר
* יקטרינבורג סיטייקטרינבורג סיטי
* נמל התעופה הבינלאומי קולצובונמל התעופה הבינלאומי קולצובו
* הרכבת התחתית של יקטרינבורגהרכבת התחתית של יקטרינבורג
* אוניברסיטת אורל הפדרליתאוניברסיטת אורל הפדרלית
* יקטרינבורג ארנהיקטרינבורג ארנה
* בית הכנסת יקטרינבורגבית הכנסת יקטרינבורג
* מרכז ילציןמרכז ילצין
* קניון VEER Mallקניון VEER Mall

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **יקטרינבורג** |
| ויקישיתוף תמונות ומדיה בוויקישיתוף: **יקטרינבורג** |

* אתר האינטרנט הרשמי של יקטרינבורג (ברוסית)
* יקטרינבורג, ברשת החברתית פייסבוק

* יקטרינבורג, ברשת החברתית אקס (טוויטר)

* יקטרינבורג, ברשת החברתית אינסטגרם

* יקטרינבורג, ברשת החברתית VK
* "יקטרינבורג", באתר JewishGen (באנגלית)
* יקטרינבורג, באתר אנציקלופדיה בריטניקה (באנגלית)
* יקטרינבורג (רוסיה), דף שער בספרייה הלאומית

הערות שוליים
------------

1. ↑  ניהול העיר
2. ↑  רויטרס, מוסקבה: ראש העיר זכה בבחירות, אך האופוזיציה מרימה ראש, באתר של "רשת 13", 9 בספטמבר 2013 (במקור, מאתר "nana10")
3. ↑  "Состав и структура думы". Екатеринбургская городская дума. 2009. אורכב מ-המקור ב-2013-08-01. נבדק ב-2012-03-25.
4. ↑  Депутат не исключил, что Екатеринбург вернется к прямым выборам мэра
5. ↑  מדורי "שגרירות ארצות הברית במוסקבה" ru.usembassy.gov/embassy-consulates/moscow/sections-offices

| הערים הגדולות של רוסיהנכון ל-2021 |
| --- |
| 
1. ↑  "Оценка численности постоянного населения по субъектам Российской Федерации". Federal State Statistics Service. נבדק ב-1 בספטמבר 2022. `{{cite web}}`:  (עזרה)
 |
|  | דירוג | שם | מחוז | אוכלוסייה | דירוג | שם | מחוז | אוכלוסייה |  |
| מוסקבהמוסקבהסנקט פטרבורגסנקט פטרבורג |
| 1 | מוסקבה | מוסקבה | 12,655,050 | 11 | אופה | בשקורטוסטן | 1,125,933 | נובוסיבירסקנובוסיבירסקיקטרינבורגיקטרינבורג |
| 2 | סנקט פטרבורג | סנקט פטרבורג | 5,384,342 | 12 | קרסנויארסק | קרסנויארסק | 1,092,851 |
| 3 | נובוסיבירסק | נובוסיבירסק | 1,620,162 | 13 | וורונז' | וורונז' | 1,050,602 |
| 4 | יקטרינבורג | סברדלובסק | 1,495,066 | 14 | פרם | פרם | 1,049,199 |
| 5 | קאזאן | טטרסטן | 1,244,254 | 15 | וולגוגרד | וולגוגרד | 1,004,763 |
| 6 | ניז'ני נובגורוד | ניז'ני נובגורוד | 1,257,341 | 16 | קרסנודאר | קרסנודאר | 948,827 |
| 7 | צ'ליאבינסק | צ'ליאבינסק | 1,187,960 | 17 | סראטוב | סראטוב | 830,155 |
| 8 | סמרה | סמרה | 1,139,897 | 18 | טיומן | טיומן | 816,800 |
| 9 | אומסק | אומסק | 1,144,759 | 19 | טוליאטי | סמרה | 693,072 |
| 10 | רוסטוב על הדון | רוסטוב | 1,137,704 | 20 | איז'בסק | אודמורטיה | 648,468 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554830705171
* BnF: cb153814231 (data)
* GND: 4294585-9
* LCCN: n93010450
* MusicBrainz: 0918dfa2-f667-4dbe-bac9-644d81a06612
* NARA: 10046314
* NKC: ge167696
* SUDOC: 028214536
* VIAF: 139702634
* WorldCat: lccn-n93010450

 |